Document ID: /roh_data/filtered/fineweb-2-filterrobots_roh.jsonl.gz/42213

A Lucerna ha la politica da finanzas da la regenza e dal parlament fatg naufragi. La populaziun ha refusà cun 54,3% in augment dal pe da taglia da 1,6 sin 1,7 unitads. Cun quest augment vessi dà 64 ulteriurs milliuns francs en la cassa dal chantun.
Cunter l’augment dal pe da taglia aveva la PPS lantschà il referendum. Lucerna ha pervia da quai dapi l’entschatta da l’onn nagin budget valaivel. Cun la decisiun dad oz vegn quest stadi prolungà. Il chantun sto vinavant restrenscher sias expensas sin las pli necessarias.
RR novitads 14:00